„The Voice of Khurasan” este o revistă lunară de limbă engleză editată de ISPK, ramura afgană a organizației teroriste Statul Islamic.
Filiala regională din Afganistan a fost multă vreme în umbra organizației-mamă din Siria și Irak. Dar ISPK este acum una dintre cele mai de temut organizații teroriste din lume. Cel mai recent, ISPK a revendicat atacul asupra sălii de concerte Crocus din Moscova, din martie a acestui an, care a provocat peste 140 de morți.
La începutul lunii aprilie, amenințări de atac la sferturile de finală ale Ligii Campionilor din Europa fuseseră răspândite prin canalele unui alt mijloc de propagandă .
Acum, numărul din mai al revistei „The Voice of Khurasan” prezintă un montaj foto pe o pagină întreagă referitor la evenimentul sportiv major din vară.
Fotomontajul arată un luptător în uniformă înarmat, în fața unui stadion de fotbal. Poza conține numele orașelor Dortmund, München și Berlin, cuvântul „Where” („Unde”) este scris pe fondul unei mitraliere însângerate, iar mesajul este „atunci înscrie ultimul gol”, un apel flagrant la un atac, potrivit politicianului CDU Christoph de Vries, membru al Comisiei Parlamentare de Supraveghere a serviciilor de informații ale Germaniei.
#IslamicState #Khurasan released the 35th issue of its magazine Voice of Khurasan #VoK. The magazine calls for supporters to target #EuroCup 2024 events in #Germany. https://t.co/MQsASz1oXo pic.twitter.com/AOhbTo8Wgs
— TRACTerrorism (@TracTerrorism) May 9, 2024
România debutează la EURO 2024 pe 17 iunie, la München, contra Ucrainei.
Meciul de deschidere Germania-Scoția este programat pe 14 iunie, la München, iar finala pe 14 iulie, la Berlin. În total, în cele trei orașe indicate se dispută 18 meciuri, inclusiv semifinalele.
„ISPK a trimis deja luptători în Germania”
Surse din serviciile de securitate au declarat pentru Welt am Sontntag că ISPK a trimis deja luptători în Germania. De Vries spune că autoritățile germane „sunt foarte bine pregătite”. Cu toate acestea, Germania este puternic dependentă de serviciile partenerilor străini în scopuri de informații.
Nu este prima amenințare ISIS asupra turneului final de fotbal. În numărul din aprilie, revista de propagandă a publicat o fotografie cu o dronă zburând peste un stadion și textul „dacă nu îți dau nici o șansă la sol, atunci lovește din aer!”
Au urmat solicitări specifice pentru atacuri teroriste: „Dați peste Kuffar („Infideli) cu vehiculul vostru, înjunghiați-i, împușcați-i în cap, otrăviți-le mâncarea și incendiați-le casele.”
Un ofițer de securitate de stat a declarat, pentru Bild, că „asta arată că ISPK dorește să efectueze atacuri de mare profil, indiferent cum și de către cine. În acest scop, toți potențialii atacatori, inclusiv autorii individuali autoradicalizati, așa-numiții lupi singuratici, sunt acum chemați să comită atacuri. Suntem în alertă maximă”.